Publication: Magyar Közlöny
Issue: MK-2002-152 (Year: 2002, Number: 152)
Era: 1990-2004
Section: 5. számú melléklet a 2002. évi XLVIII. törvényhez
Paragraph Index: 1966

(3) Ha a 23. Cikk (2) bekezdésében említett értesítés napjától számított három hónapon belül az (1) bekezdés szerinti kijelölés egyik fél részérõl sem történik meg, a választottbírót a másik fél kérelmére az említett jegyzékben felsorolt személyek közül a Nemzetközi Bíróság elnöke jelöli ki. E rendelkezés alkalmazandó bármely fél kérelmére, ha a második választottbíró kijelölését követõ egy hónapon belül, az elsõ két választottbíró a harmadik választottbíró kijelölését illetõen nem tud egyetértésre jutni. E két esetben, ha a Nemzetközi Bíróság elnöke a választottbírók kijelölésében akadályoztatva van, vagy ha a vitában részt vevõ államok valamelyikének állampolgára, a választottbírókat a Nemzetközi Bíróság elnökhelyettese jelöli ki, feltéve, hogy nem állampolgára valamely vitában részes államnak. Ez utóbbi esetben a választottbírókat a Nemzetközi Bíróság azon tagja jelöli ki, aki valamely vitában részes államnak nem állampolgára, és akit az elnök vagy az elnökhelyettes választ ki. Nem választható meg választottbírónak a választottbírósági eljárást kérelmezõ állam olyan állampolgára, akinek kijelölése az Igazgatótanácsra tartozik, továbbá az Igazgatótanács javaslatára a jegyzékbe felvett olyan személy sem, akinek kijelölése a kérelmezõ államra tartozik. E két kategória valamelyikébe tartozó egyetlen személy sem választható meg a választottbíróság elnökének.

Source: https://magyarkozlony.hu/hivatalos-lapok/54bb43ac7f90f5d8b8ba815c05dd6f110e425e53/dokumentumok/3eb54628c5c28fae12b636161b9bfdab7630838e/letoltes